Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Esaya 43:1-28
43 Nomba Yehova, Kalenga obe,+ we Yakobo, kabili Kabumba obe,+ we Israele, atila: “Witiina, pantu nalikulubula.+ Nalikwita mwi shina lyobe.+ Uli wandi.+2 Nga wapita mu menshi,+ nkaba na iwe;+ kabili nga wapita mu mimana, tawakebile.+ Nga wapita mu mulilo, tawakapye, nangu ulubingu talwakakubabule.+3 Pantu nine Yehova Lesa obe, Uwa Mushilo uwa kwa Israele Umupusushi obe.+ Nimpeela Egupti ukuba icilubula cobe,+ Etiopia+ na Seba ukucila ukupeela iwe.4 Apo walicindama mu menso yandi,+ umoneka uwacindikwa, kabili ine nalikutemwa.+ Kabili nkapeela abantu bambi ukucila ukupeela iwe, ne nko ukucila umweo obe.+5 “Witiina, pantu ndi na iwe.+ Ukufuma ku kabanga, nkaleta ulubuto lobe, kabili ukufuma ku masamba nkakulonganika.+6 Nkasosa ku kapinda ka ku kuso,+ nkatila, ‘Leta!’ na ku kapinda ka ku kulyo, nkatila, ‘Witana. Leta abana bandi abaume ukufuma ukutali, na bana bandi abanakashi ukufuma ku mpela she sonde,+7 onse uwitwa ishina lyandi+ kabili uo nabumbile ukuti ncindikwe,+ uo nalengele, cine cine, uo napangile.’+8 “Leteni abantu abapofula nangu ca kuti balikwata amenso, kabili bankomamatwi nangu ca kuti balikwata amatwi.+9 Lekeni inko shonse shilonganikwe pamo pa ncende imo, ne nko ishingi shikolonganikwe pamo.+ Nani pali bena uwingalondolola ici?+ Nelyo bushe kuti batulenga ukumfwa ifya ntanshi?+ Lekeni balete inte shabo,+ isha kushinina ukuti balungami, nangu lekeni bomfwe no kutila, ‘Ca cine!’”+10 “Imwe mli nte shandi,”+ e fyo Yehova asosa, “ababomfi bandi abo nasala,+ pa kuti munjishibe+ no kuntetekela,+ no kuti mumfwikishe ukuti naba fye cimo cine.+ Pa ntanshi yandi takwali Lesa uwabumbilwe,+ kabili pa numa yandi takwali umbi.+11 Ine, nine Yehova,+ kabili takwaba umupusushi umbi.”+12 “Ine nalilondolwele no kupususha no kulenga cumfwike,+ ilyo takwali lesa umbi pali imwe.+ Kanshi muli nte shandi,”+ e fyo Yehova asosa, “na ine ndi Lesa.+13 Kabili, inshita yonse naba fye cimo cine;+ kabili takuli uwingapususha ukufuma mu kuboko kwandi.+ Nkacitapo fimo,+ kabili nani uwingabwesha ukuboko kwandi?”+14 Yehova, Umulubushi wenu,+ Uwa Mushilo uwa kwa Israele,+ atila: “Pa mulandu wenu nkabatuma ku Babiloni no kulenga imipindo ya fifungo ukwisa pa nshi,+ kabili nkawisha abena Kaldi mu mato na bo bakalila imisowa.+15 Nine Yehova Uwa Mushilo+ wenu, Kalenga wa kwa Israele,+ Imfumu yenu.”+16 Yehova, uupanga inshila pali bemba no musebo mu menshi ayengi,+17 uuleta iceleta lya nkondo na kabalwe, ibumba lya bashilika na ba maka pa nshita imo ine, atila:+ “Bakasendama.+ Tabakeme.+ Bakaloba.+ Bakashima nge ciku.”+18 “Mwi-ibukisha ifya pa kubala, kabili mwitontokanya pa fya kale.19 Moneni! Ndecita icintu icipya.+ Kabili cili no kumoneka. Bushe imwe tamwakacishibe?+ Cine cine, nkapanga inshila mu matololo,+ na mu fiswebebe nkapishamo imimana.+20 Ifiswango fya mu mpanga fikancindika,+ bamumbwe na bamwakatala;+ pantu nkapeela amenshi mu matololo, imimana mu fiswebebe,+ pa kuti abantu bandi, abasalwa bandi,+ bakanwe,21 abantu abo naibumbiile, ukuti balenumbanya.+22 “Lelo tawalilila kuli ine, we Yakobo,+ pantu wantendwa, we Israele.+23 Tawandetela impaanga sha malambo yobe aya koca, kabili tawancindikila ku malambo yobe.+ Nshakupatikisha ukundetela ifya bupe, nangu kukutendusha ku fyanunkila.+24 Tawabomfya indalama shobe ukunshitila ifyanunkila;+ kabili tawansekesha ku mafuta ya malambo yobe.+ Wampatikisha ukubomba pa mulandu wa membu shobe; walintendusha ku filubo fyobe.+25 “Ine, nine ndefuuta+ ifilubo+ fyobe pa mulandu wandi,+ ne membu shobe nshakashiibukishe.+26 Njibukishako; natupingushanye;+ ulondolole pa kuti cishibikwe ukuti ni we ulungike.+27 Wiso, uwa ntanshi, nabembuka,+ na ba ku kulandilako nabalufyanya kuli ine.+28 E ico nkakowesha bacilolo ba pa ncende ya mushilo, kabili nkaleka Yakobo bakamwipaye na Israele nkaleka bakamutuke.+
bem_Latn bem_Latn bem_Latn bem_Latn